**Celoplošné testovanie obyvateľov na COVID 19 v obci Stará Myjava**

Vážení občania,

celoplošné testovanie obyvateľov Slovenska na COVID 19 sa v našej obci bude konať v dňoch **31.10.2020 (sobota) – 01.11.2020 (nedeľa) od 7:00 hod. do 22:00 hod na miestnom futbalovom ihrisku.**

Otestovať sa môžu prísť všetky osoby staršie ako 10 rokov. Testovanie nie je podmienené trvalým pobytom v obci.

Pri registrácii treba predložiť doklad totožnosti. Dieťa vo veku 10 -15 rokov kartičku poistenca a osoby staršie ako 15 rokov občiansky preukaz. Bez týchto dokladov nebude možné vykonať testovanie.

**Testovaní budete podľa poradia, v akom sa dostavíte na miesto testovania.**

**Časový orientačný harmonogram testovania v obci:**

|  |  |
| --- | --- |
| **Hodina príchodu** | **Časť obce** |
| 7:00 – 9:00 | Štemberek, U Mizerákov, Guzice, chaty, po  zastávku u Martonov |
| 9:00 – 11:00 | Od zastávky u Martonov, u Hrehušov, u Pavlúsov, u Kozelkov |
| **11:00 - 12:00** | **Prestávka** |
| 12:00 – 14:00 | Od školy po Kriškov, u Humeníkov |
| 14:00 – 16:00 | U Kriškov, dolný koniec |
| **16:00 – 18:00** | **Prestávka** |
| 18:00 – 21:30 | Výhony, Uhliská |

Vzhľadom na okolnosti, dynamiku a časovú náročnosť, v ktorej sa prípravy na celoplošné testovanie uskutočňujú, obec Stará Myjava prosí občanov o trpezlivosť  pri vykonávaní testov na odbernom mieste. Úspešnosť akcie závisí predovšetkým na komunikácii a ústretovosti obyvateľov, štátu a samosprávy. **Žiadame občanov, aby boli disciplinovaní a ohľaduplní vzhľadom k tomu, že testovanie bolo skrátené z troch dní na dva dni. Nezabudnite na povinné nosenie rúška a odstup v rade minimálne 2 metre.**